Diktature chönne au in demokratische Staate errichtet wärde, wenn d Gsellschaft in Krise isch, zum Bispil dur d Mobilisierig vo Volksmasse, hüfiger aber in Staate wo s demokratische Dängge schwach veranggeret isch dur e Putsch, wo im allgemeine e Militärjunta ans Rueder bringt, us welere sich denn mänggisch en Autokrat cha usebrofiliere (dr Nasser z Ägypte, dr Peron z Argentinie). Es git au d Möglichkeit, ass e Demokratii es für nötig findet, d Staatsmacht vorübergehend einere Person azverdraue. In dr Weimarer Republik het s doderfür dr Verfassigsartikel 48 gha, wo im Riichsbresidänt d Macht ge het Notverordnige z erlo, was dr Hitler usgnützt het für zum sich under eme Mänteli vo Legalität diktatorischi Vollmachte z erschliiche.